
INHOUDSOPSOMMING
__________________________________________________________________________________
LES 1: 		
Ontwikkel 'n begrip van die volgende konsepte:

· Diversiteit, diskriminasie en skendings van menseregte binne die konteks van ras, godsdiens, taal, geslag, xenofobie, mensehandel en seksuele oriëntasie met verwysing na LGBTQI+ (Lesbies, Gay, Biseksueel, Transgender, Queer, Interseksueel), MIV en Vigs status.
__________________________________________________________________________________

	NOTAS


Lees deur die volgende notas as agtergrond tot die les.
	Sleutelkonsepte (hierdie terme word in meer besonderhede hieronder uiteengesit)
· Diversiteit
· Diskriminasie
· Skending van menseregte
· Vooroordeling
· Rassisme
· Eensydigheid
· LGBTQI+



Diversiteit beteken om anders te wees: 
· Kultuur 
· Godsdiens en geloofstelsel 
· Ras 
· Taal 
· Geslag 
· Ouderdom 
· Gesondheidstatus 
· Plek van geboorte 
· Waar jy bly, ens. 


Diskriminasie: Om teen mense te diskrimineer beteken om mense onregverdig en anders te behandel, asof hulle minder waarde of waardigheid het as ander; as gevolg van hul ras, godsdiens, geslag, ouderdom en ekonomiese status. Diskriminasie ontken mense hul regte, mag en voorregte. Om onregverdig te diskrimineer, is om menseregte te skend.
Skending van menseregte: Om menseregte te skend is om individue hul fundamentele regte te ontsê. In ‘n sekere sin beteken dit om mense te behandel asof hulle minder menslik is en nie respek en waardigheid verdien nie.

Vooroordeling: 'n Vooropgestelde mening wat nie op feite of werklike ervaring gebaseer is nie.

Rassisme: Om teen iemand te diskrimineer weens hul ras.

Eensydigheid: Om iemand of 'n groep mense onregverdige voorkeur te gee of hulle onregverdig te bevoordeel.

LGBTQI+ 

LESBEEN, GAY EN BISEKSUEEL
Die L, G en B in LGBTQI+ verwys na seksuele oriëntasie – tot wie 'n persoon romanties en/of seksueel aangetrokke voel.

Lesbies = 'n vrou wat seksueel aangetrokke is tot ander vroue.
Gay = 'n man wat seksueel aangetrokke is tot ander mans.
Biseksueel = 'n man/vrou wat seksueel aangetrokke is tot beide geslagte.

TRANS
Die T verwys na geslagsidentiteit en uitdrukking.

QUEER
Queer is 'n veelsydige woord wat op verskillende maniere gebruik word en vir verskillende mense verskillende betekenisse dra:
1. Aantrekking tot mense van baie geslagte.
2. Moenie aan kulturele norme rondom geslag en/of seksualiteit voldoen nie.
3. 'n Algemene term wat verwys na alle nie-heteroseksuele mense. Sommige binne die gemeenskap mag egter voel dat die woord te lank haatlik teen hulle gebruik is en is huiwerig om dit te aanvaar.

INTERSEKSUEEL        
Interseksuele mense is individue wat gebore is met verskeie variasies in geslagskenmerke. Dit sluit in: chromosome, gonades, geslagshormone of geslagsdele wat nie by die tipiese definisies vir manlike of vroulike liggame pas nie.








___________________________________________________________________________________
LES 2:  
Belangrikheid van die Handves van Menseregte en ander Internasionale Konvensies en Instrumente, insluitend:
· Konvensie oor die Regte van die Kind (“Convention on the Rights of the Child, UNCRC”)
· Die Komitee oor die Uitwissing van Diskriminasie teen Vroue (“The Committee on the Elimination of Discrimination Against Women, CEDAW”) en beskermingsagentskappe, reëls, gedragskodes en wette.
___________________________________________________________________________________

	Sleutelkonsepte (hierdie terme word in meer detail in die tabel hieronder bespreek)
Handves van Menseregte
Internasionale Konvensies en Instrumente



WAAROM IS DIE HANDVES VAN MENSEREGTE SÓ BELANGRIK?
Die Handves van Menseregte soos dit vandag bekendstaan, is een van die belangrikste dokumente van die nuwe Suid-Afrika, aangesien dit die regering aanspreeklik hou vir die beskerming van die regte en waardigheid van al die burgers van die land.
Die Handves van Menseregte is die hoeksteen van demokrasie in Suid-Afrika. Dit verteenwoordig die regte van alle mense in die land en bevestig die demokratiese waardes van menswaardigheid, gelykheid  en vryheid.
Vandag word die fundamentele regte van Suid-Afrikaners in ons Grondwet kragtens die Handves van Menseregte verteenwoordig. 

	Handves van Menseregte: Hoofstuk 2 van ons grondwet. Hoofstuk 2 bevat die menseregte wat in Suid-Afrika beskerm word. Hierdie regte is gebaseer op waardigheid, demokrasie, gelykheid en vryheid. Hierdie foto dui die voorblad ons grondwet aan. 

	Internasionale Konvensies en Instrumente:
· Konvensie oor die Regte van die Kind (Convention on the Rights of the Child, UNCRC)
· Die Komitee oor die Uitwissing van Diskriminasie teen Vroue (The Committee on the Elimination of Discrimination Against Women, CEDAW)


	Die Konvensie oor die Regte van die Kind (The Convention on the Rights of the Child, UNCRC) sit die regte uiteen wat verwesenlik moet word vir kinders om tot hul volle potensiaal te ontwikkel. Die Konvensie erken die fundamentele menswaardigheid van alle kinders en die dringendheid om hul welstand en ontwikkeling te verseker.

	Die Konvensie vir die Uitskakeling van van Diskriminasie teen Vroue (The Committee on the Elimination of Discrimination Against Women, CEDAW), wat in 1979 deur die VN se Algemene Vergadering aangeneem is, word dikwels beskryf as 'n internasionale handves van regte vir vroue. Bestaande uit 'n aanhef en 30 artikels, definieer dit wat diskriminasie teen vroue uitmaak en stel 'n agenda op vir nasionale optrede om sodanige diskriminasie te beëindig.



Hieronder is 'n paar voorbeelde van beskermingsagentskappe wat ons menseregte in SA beskerm:
	Gelykheidshowe
	Hierdie howe beskerm jou teen onbillike diskriminasie.  Jy kan hierdie howe vra om ujou te help met teistering, haatspraak en onbillike diskriminasie

	Suid-Afrikaanse Menseregtekommissie
	Dit is die nasionale instelling om grondwetlike demokrasie te ondersteun. Dit bevorder, beskerm en monitor menseregte vir almal.























LES 3:  
· Identifiseer tipes diskriminerende gedrag en oortredings, asook voorvalle van diskriminerende gedrag en menseregteskendings in SA en wêreldwyd.
· Bepaal die aard en bron van vooroordeling, eensydigheid, diskriminerende en onderdrukkende gedrag; asook die impak van hierdie skendings van menseregte op individue en die samelewing.
__________________________________________________________________________________

	Sleutelkonsepte – hierdie terme is in Les 1 van hierdie reeks bespreek. 
Diskriminasie: Om teen mense te diskrimineer beteken om mense onregverdig en anders te behandel, asof hulle minder waarde of waardigheid het as ander; as gevolg van hul ras, godsdiens, geslag, ouderdom en ekonomiese status. Diskriminasie ontken mense hul regte, mag en voorregte. Om onregverdig te diskrimineer, is om menseregte te skend.
Skending van menseregte: Om menseregte te skend is om individue hul fundamentele regte te ontsê. In ‘n sekere sin beteken dit om mense te behandel asof hulle minder menslik is en nie respek en waardigheid verdien nie.

Vooroordeling: 'n Vooropgestelde mening wat nie op feite of werklike ervaring gebaseer is nie.

Rassisme: Om teen iemand te diskrimineer weens hul ras.

Eensydigheid: Om iemand of 'n groep mense onregverdige voorkeur te gee of hulle onregverdig te bevoordeel.

Onderdrukking: Langdurige wrede of onregverdige behandeling of uitoefening van gesag.












_________________________________________________________________________________
LES 4:  
Hedendaagse gebeure wat die aard van 'n transformerende Suid-Afrika aandui: Suid-Afrikaanse inisiatiewe en veldtogte
_________________________________________________________________________________

Sommige van vandag se gebeure wat gebruik kan word om die transformasie van sosiale veranderinge in Suid-Afrika voor te stel, kan de volgende insluit: 
· Gebeure ten opsigte van gelykheid en ‘n demonstrasie van hoe Suid-Afrika dit beheer.
· Gebeure gebaseer op nasiebou en stappe wat Suid-Afrika gedoen het om die nasie op hierdie spoor te bring. 
· Menseregtebeskerming, wat die inisiatiewe beklemtoon wat die regering geneem het om menseregte te beskerm.  
· Kunsuitstallings toon die vaardighede en nuwe tendense wat deur Suid-Afrikaanse mense ingestel is.

